text: نئی دہلی،15نومبر،ہاؤسنگ اور شہری امور کے مرکزی وزیر مملکت (آزادانہ چارج) جناب ہردیپ سنگھ پوری نے کہا ہے کہ ریرا (آر ای آر اے) کے اس نئے دور میں ہم صنعت میں مثبت تبدیلی کا مشاہدہ کررہے ہیں۔ انہوں نے کہا کہ ریرا کے نفاذ کے دوسرے سال میں مجھے خوشی ہے کہ 6 شمال مشرقی ریاستوں اور مغربی بنگال کو چھوڑ کر تمام ریاستوں  مرکز کے زیر انتظام علاقوں نے ریرا کے تحت ضابطوں کو نوٹیفائی کردیا ہے۔ وزیر موصوف آج یہاں ’’ریرا- ریئل ایسٹیٹ میں شفافیت اور جواب دہی کا ایک نیا دور - ریرا - نفاذ کے دو سال اور مستقبل ‘‘ کے موضوع پر تیسری علاقائی ورکشاپ میں افتتاحی خطبہ دے رہے تھے۔